DOLOŽKA  PRE POSUDZOVANIE VPLYVOV

1. Odhad dopadov na verejné financie 

Predložený materiál bude mať dopad na štátny rozpočet. V dôsledku sociálneho dosahu zákona č. 68/2008 Z. z. o úhrade za služby verejnosti poskytované Slovenskou televíziou a Slovenským rozhlasom a o zmene a doplnení niektorých zákonov sa navrhuje poskytnúť rozpočtové prostriedky vo výške 4 000 000 eur, z ktorých 70 % je určených pre Slovenskú televíziu -  2 800 000 eur a 30 % pre Slovenský rozhlas -  1 200 000 eur, ako kompenzáciu časti výpadku úhrad za služby verejnosti v roku 2009 s účelovým určením pre Slovenskú televíziu a Slovenský rozhlas.

Výška navrhovanej kompenzácie sa odvíja od reálneho počtu osôb, ktoré boli v roku 2009 v dôsledku sociálneho dosahu zákona č. 68/2008 Z. z. o úhrade za služby verejnosti poskytované Slovenskou televíziou a Slovenským rozhlasom a o zmene a doplnení niektorých zákonov oslobodené od platenia úhrady za služby verejnosti alebo platili zníženú sumu úhrady o polovicu.

2. Odhad dopadov na obyvateľov, hospodárenie podnikateľskej sféry a iných právnických osôb 

Predložený materiál nebude mať negatívny dopad na obyvateľov, na hospodárenie podnikateľskej sféry a iných právnických osôb.

3. Odhad dopadov na životné prostredie

Predložený materiál nebude mať vplyv na životné prostredie.

4. Odhad dopadov na zamestnanosť

Predložený materiál nebude mať negatívny vplyv na zamestnanosť.

5. Odhad dopadov na podnikateľské prostredie

Predložený materiál nebude mať negatívny vplyv na podnikateľské prostredie.